Wenke hoe om skuld af te betaal | Maroela Media
Skuld in Suid-Afrika het astronomies toegeneem en huishoudings is in die algemeen in die knyp. Onlangse navorsing toon dat ongeveer tien miljoen mense slegte skuld het, met meer as drie maande lange agterstallige betalings.
Skokkend genoeg toon die statistieke dat mense gemiddeld agt lenings het. Hulle bestee meer as 70% van hul besteebare inkomste aan skuld wat terugbetaal moet word en verkeer dus in 'n skuldstrik. Hierdie hartseer neiging het te midde van die Covid-19-pandemie toegeneem met skuld-tot-inkomste-verhoudings van meer as 100%.
Skuld ontstaan wanneer mense meer geld gebruik om 'n spesifieke lewenstandaard te handhaaf wat nie deur hul inkomste toegelaat word nie. Wanneer jy jou oë uitvee, sit jy in 'n skuldpandemie en weet nie hoe om daar uit te kom nie. Die groot nadeel van skuld is dat rentekoerse ontsaglik hoog is.
Hier is 'n paar wenke hoe om jou skuld onder beheer te kry:
Bepaal die omvang van jou skuld
Voordat jy jou skuld kan begin afbetaal, moet jy weet hoeveel jy vir wie skuld. Om hierdie inligting op skrif voor jou te sien, gaan jou help om jou volgende stappe te beplan.
boetes vir laat betalings.
Die onderstaande formaat kan jou help om die volgende te bepaal:
Krediteur Totale skuld Betaaldatum Rentekoers Boetes
Stel vir jou realistiese doelwitte soos: "Voor die einde van die jaar gaan ek een van my kredietkaarte se skuld afbetaal." Deur doelwitte te stel gaan jy jouself motiveer om die skuld af te betaal. Skryf die doelwitte saam met jou algehele skuldlas neer.
Bepaal jou alledaagse besteding
Om vas te stel hoeveel jy kan bekostig om op jou skuld af te betaal.
Waarop jy jou inkomste uitgee en waar jy moontlik koste kan besnoei om eerder jou skuld af te betaal.
Indien jy onseker is oor wat alles in 'n persoonlike begroting ingesluit moet word, kan jy hierdie begrotingstemplaat soos deur Akademia opgestel is, gebruik.
Moenie nog skuld maak nie
Moenie nog skuld maak voordat jy nie jou doelwitte bereik het nie. Los jou kredietkaart en klererekeningkaarte by die huis wanneer jy inkopies gaan doen. Stel jou krediet­kaart so dat jy nie oorplasings na jou spaarrekening kan maak nie.
Gebruik ekstra inkomste om skuld af te betaal
Verander jou leefstyl en gewoontes
Een van die groot redes hoekom skuld ontstaan, is om 'n sekere lewenstandaard te handhaaf. Bepaal wat jy regtig nodig het en probeer afskaal op dit wat jy nie nodig het nie. Vra jouself af of dit regtig nodig is om elke dag op pad werk toe 'n koffie te koop of elke dag middagete te koop eerder as om self jou middagete in te pak. Stel vas watter klein gewoontes jy kan verander sodat jy geld kan spaar.
Beloon jouself wanneer jy jou doelwitte bereik het. Jy gaan meer gemotiveerd wees om jou skuld af te betaal wanneer jy nie daaraan dink as 'n straf nie. Die enigste manier hoe jy jou skuld gaan afbetaal, is as jy aanhou met jou plan en gemotiveerd bly. Maak net seker jou beloning veroorsaak nie weer onnodige skuld nie.